钦定古今图书集成/明伦汇编/氏族典/第285卷 > 黄久约
## 钦定古今图书集成/明伦汇编/氏族典/第285卷 > 黄久约

按《金史黄久约传》：“久约字弥大，东平须城人也。曾祖
孝绰，有隐德，号潜山先生。父胜，通判济州。母刘氏，一
夕梦鼠衔明珠寤而久约生岁实在子也。擢进士第，
调郓城主簿，三迁曹州军事判官，累擢礼部员外郎，
升待制，授磁州刺史。久之，复入翰林，为直学士，寻授
左谏议大夫，为贺宋生日副使，还迁太常卿。章宗即”
位，久约以“国富民贫，本轻末重，任人太杂，吏权太重、
官盐价高、坊场害民，与夫《选左右、择守令》”八事为献，
皆嘉纳之。再乞致仕，不许，授横海军节度使以优佚
之。明昌二年，致仕，卒。久约隽朗敢言，性友弟，为文典
赡。